Foto: REUTERS 23 noyabr, juma kuni, Janubiy va Shimoliy Koreya vakillarining Pxanmunjom chegara punktida muzokaralari bo‘lib o‘tadi. Ularda mamlakatlar o‘rtasida optik tolali kabel o‘rnatish masalasi muhokama etiladi. Bu haqda TASS Janubiy Koreyaning Birlashuv ishlari bo‘yicha vazirligi xabariga asosan ma’lum qildi. Xabarda aytilishicha, Kesondagi Koreyalararo ofisda tashkil etiladigan uchrashuvda tomonlar telefon aloqa liniyasini modernizatsiya qilish muammosini muhokama qiladilar. Shuningdek, mamlakatlar vakillari «eski mis kabellarni optik tolalisiga almashtirish» masalasini ham ko‘tarishadi. Birlashuv ishlari bo‘yicha vazirlikdan qo‘shimcha qilishlaricha, modernizatsiya bo‘yicha bunday ishlar Shimoliy Koreyaga nisbatan xalqaro sanksiyalarni buzmaydi. Eslatib o‘tamiz, avvalroq KXDR Janubiy Koreya bilan chegarada o‘nta qo‘riqlash punktini portlatib yuborgandi.